CELEX: 32013R0413
Language: lv
Date: 2013-05-06 00:00:00
Title: Komisijas Īstenošanas regula (ES) Nr. 413/2013 ( 2013. gada 6. maijs ) par atļauju izmantot Pediococcus acidilactici CNCM MA 18/5M kā barības piedevu lietošanai dzeramajā ūdenī atšķirtiem sivēniem, nobarojamām cūkām, dējējvistām un gaļas cāļiem (atļaujas turētājs Lallemand SAS )  Dokuments attiecas uz EEZ

7.5.2013   
            
            
               LV
            
            
               Eiropas Savienības Oficiālais Vēstnesis
            
            
               L 125/1
            
         KOMISIJAS ĪSTENOŠANAS REGULA (ES) Nr. 413/2013
   (2013. gada 6. maijs)
   par atļauju izmantot Pediococcus acidilactici CNCM MA 18/5M kā barības piedevu lietošanai dzeramajā ūdenī atšķirtiem sivēniem, nobarojamām cūkām, dējējvistām un gaļas cāļiem (atļaujas turētājs Lallemand SAS)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka piedevu lietošanai dzīvnieku ēdināšanā jāsaņem atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums par preparāta Pediococcus acidilactici CNCM MA 18/5M jaunu izmantojuma veidu. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
            
         
               (3)
            
            
               Pieteikums ir par atļauju izmantot Pediococcus acidilactici CNCM MA 18/5M jaunā veidā, proti, kā barības piedevu lietošanai dzeramajā ūdenī atšķirtiem sivēniem, nobarojamām cūkām, dējējvistām un gaļas cāļiem, un tā ir klasificējama piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 1200/2005 (2)
                  Pediococcus acidilactici CNCM MA 18/5M izmantošana bez laika ierobežojuma tika atļauta gaļas cāļiem, ar Komisijas Regulu (EK) Nr. 2036/2005 (3) – nobarojamām cūkām, ar Komisijas Regulu (EK) Nr. 911/2009 (4) uz desmit gadiem – lašu dzimtas zivīm un garnelēm, ar Komisijas Regulu (ES) Nr. 1120/2010 (5) – atšķirtiem sivēniem, ar Komisijas Regulu (ES) Nr. 212/2011 (6) – dējējvistām un ar Komisijas īstenošanas regulu (ES) Nr. 95/2013 (7) – visām zivju sugām, izņemot lašu dzimtas zivis.
            
         
               (5)
            
            
               Eiropas Pārtikas nekaitīguma iestāde (“Iestāde”) 2012. gada 12. jūnija atzinumā (8) secināja, ka Pediococcus acidilactici CNCM MA 18/5M preparātam ierosinātajos lietošanas apstākļos nav nelabvēlīgas ietekmes uz dzīvnieku veselību, cilvēku veselību vai vidi un ka minētā preparāta lietošana varētu uzlabot mērķsugu zootehniskos rādītājus.
            
         
               (6)
            
            
               
                  Pediococcus acidilactici CNCM MA 18/5M preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo preparātu būtu jāļauj lietot, kā norādīts šīs regulas pielikumā.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “zarnu floras stabilizatori”, ir atļauts lietot kā piedevu dzīvnieku ēdināšanā, ievērojot minētajā pielikumā izklāstītos nosacījumus.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 6. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  OV L 195, 27.7.2005., 6. lpp.
   
      (3)  OV L 328, 15.12.2005., 13. lpp.
   
      (4)  OV L 257, 30.9.2009., 10. lpp.
   
      (5)  OV L 317, 3.12.2010., 12. lpp.
   
      (6)  OV L 59, 4.3.2011., 1. lpp.
   
      (7)  OV L 33, 2.2.2013., 19. lpp.
   
      (8)  EFSA Journal 2012; 10(7):2776.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Dzeramā ūdens CFU/l
               
            
                  
                     Zootehnisko piedevu kategorija. Funkcionālā grupa: zarnu floras stabilizatori
                  
               
            
                  4d1712
               
               
                  Lallemand SAS
               
               
                  
                     Pediococcus acidilactici CNCM MA 18/5M
               
               
                  
                               
                           
                           
                              
                                 Piedevas sastāvs
                              
                              
                                 Pediococcus acidilactici CNCM MA 18/5M preparāts, kurā ir vismaz 1 × 1010 CFU/g piedevas
                           
                        
                               
                           
                           
                              
                                 Aktīvās vielas raksturojums
                              
                              
                                 Pediococcus acidilactici CNCM MA 18/5 M dzīvotspējīgas šūnas
                           
                        
                               
                           
                           
                              
                                 Analīzes metodes
                                  (1)
                              
                              Skaitīšanas metode: Petri trauciņa un uztriepuma metode,
                              izmantojot MRS agaru (EN 15786:2009)
                              Identifikācija: pulsa lauka gela elektroforēze (PLGE)
                           
                        
               
                  Sivēni (atšķirti)
                  Nobarojamas cūkas
                  Dējējvistas
                  Gaļas cāļi
               
               
                  —
               
               
                  5 × 108
                  
               
               
                  —
               
               
                  
                              1.
                           
                           
                              Piedevas lietošanas noteikumos jānorāda glabāšanas temperatūra un glabāšanas laiks.
                           
                        
                              2.
                           
                           
                              Atšķirtiem sivēniem svarā līdz 35 kg.
                           
                        
                              3.
                           
                           
                              Drošībai: rīkojoties ar piedevu, jāizmanto elpceļu aizsarglīdzekļi, aizsargbrilles un cimdi.
                           
                        
                              4.
                           
                           
                              Dzeramo ūdeni, kas satur piedevu, var izmantot vienlaikus ar gaļas cāļiem paredzētu barību, kura satur šādus kokcidiostatus: dekokvinātu, halofuginonu, narazīnu, salinomicīnnātriju, maduramicīnamoniju, diklazurilu.
                           
                        
                              5.
                           
                           
                              Piedevu sajauc ar citām barības piedevām vai barības sastāvdaļām, lai tā dzeramajā ūdenī izšķīstu pilnīgi viendabīgi.
                           
                        
               
                  2023. gada 27. maijs
               
            
         (1)  Sīkāka informācija par analīzes metodēm atrodama šajā references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.